Origo2013.10.17. 12:26
Indiában van a legtöbb rabszolga (14 millió), de a lakossághoz képest Mauritániában élnek a legnagyobb arányban (százból négy ember rabszolga). A Global Slavery Index 2013 (globális rabszolgaságindex) 162 országot állított sorba a rabszolgatartás elterjedtsége alapján. (Honlapjuk itt érhető el, de csütörtök délelőtt éppen nem működött.)
Magyarország 34-38 ezer rabszolgával a lista 54. helyén áll, a népességhez mért arányukat tekintve megelőzzük Banlgadest, Szaúd-Arábiát és Líbiát is, és körülbelül azonos szinten állunk, mint a környező országok.
A listát készítő ausztrál Walk Free Foundation ide sorolta az adósságuk fejében dolgozókat, a kényszerházasságban élőket és az emberkereskedelem által érintett embereket. Az ő becslésük magasabb, mint a más szervezetek által közreadott hasonló adatok. Szerintük világszerte 29,8 millió ember él rabszolgasorsban, ehhez képest a Munkaügyi Világszervezet 21 millió főre teszi a modern kori rabszolgák számát.
A lista végén zömében észak- és nyugat-európai országok állnak, valamint Új-Zéland. Izlandon például kevesebb mint 100 ember él rabszolgaként.
A napokban az EU is kiadott egy becslést az unió terültén elő rabszolgák számáról. Eszerint a tagállamokban összesen 880 ezren élnek és dolgoznak rabszolgaként, közülük 270 ezren szexuális kizsákmányolás áldozatai.
emberi jogokrabszolgaságrabszolgalista